Nóg ŉ baba weggegooiArgieffoto ŉ Pasgebore baba is Woensdagoggend in ŉ toilet by ŉ taxistaanplek oorkant die hooggeregshof in Pietermaritzburg in KwaZulu-Natal aangetref. “Lede van die gemeenskap het paramedici ontbied,” het Santi Steinmann, woordvoerder van Netcare 911, in ŉ verklaring gesê. “Die persone het die babadogtertjie uitgehaal en vir haar kleertjies aangetrek.” Steinmann sê die baba is in ŉ stabiele toestand. Die polisie is in kennis gestel en hulle sal verder ondersoek instel.